National Geographic visita Sagunt per a realitzar un reportatge sobre la Ruta del Greal
04 de març 2020

![Imagen 1](/media/etkbcuir/90maq_ruta-grial-ermita-sang-13.jpg)![Imagen 2](/media/1gmhdqum/90maq_ruta-grial-ermita-sang-12.jpg)

National Geographic ha visitat Sagunt este matí per a realitzar un reportatge sobre la Ruta del Greal, de la qual Sagunt forma part. Concretament, la sessió fotogràfica s'ha realitzat en l'Ermita de la Sang, que alberga una rèplica del Sant Calze des del divendres 21 de febrer de 2020 i que romandrà ací permanentment.

L'alcalde de Sagunt, Darío Moreno, ha declarat que «hui hem tingut la visita de National Geographic a la nostra ciutat interessats per la Ruta del Greal, la qual cosa demostra que esta ruta genera un interés internacional i posa en valor el treball  realitzat pel departament de Turisme per a adherir-nos a la ruta i per a explotar tots els nostres recursos». Quant a la rèplica del Sant Calze, Moreno ha explicat que és un recurs molt important que, d'una banda, ajuda a posar en relleu la història i tradicions del municipi i, d'altra banda, també és útil per a ajudar a potenciar el sector turístic.

  

![](/media/p4jppqiq/90medios_ruta-grial-ermita-sang-11.jpg)  
  

És important recordar que Sagunt, des de 2018, està adherit a la Ruta del Greal mitjançant el programa Crea Turisme de Turisme Comunitat Valenciana. Algunes empreses i associacions del municipi han volgut formar part d'este projecte de manera activa i, per a això, s'estan desenvolupant activitats, exposicions i visites guiades. Alguns dels participants són La Llar dels Déus, Explora Sagunto, Celia Peris Visitas Guiadas i la Confraria de la Puríssima Sang del Nostre Senyor Jesucrist, la seu de la qual és l'Ermita de la Sang.

  

La Ruta del Greal prové d'Aragó i porta, passant per Sagunt, fins a la ciutat de València, on es conserva el calze considerat el Sant Calze del Sant Sopar. Este històric i extens viatge experiencial està ple d'avatars, misteris, llegendes i mites que han forjat el mite del Greal: un dels més importants llegats espirituals d'Europa.

  

![](/media/agwodrs4/89ruta-grial-ermita-sang-6.jpg)  
  

​La regidora de Turisme, Natalia Antonino, ha assegurat que «és molt interessant que, de la mà de Turisme Comunitat Valenciana, ens visiten entitats tan importants com National Geographic per a donar-li difusió a esta ruta en la qual estem treballant bastant temps i amb la qual també s'enaltix la Setmana Santa, una de les nostres festes d'Interés Turístic Nacional». En este sentit, la regidora assegura que es continuarà treballant en esta línia i apostant per estes iniciatives per a dinamitzar els productes que fan que Sagunt siga diferent de la resta de municipis.

  

Junt al fotògraf de National Geographic i Geo ha vingut Fina Domenech, tècnica de Turisme responsable del projecte de la Ruta del Greal en la Conselleria, Turisme Comunitat Valenciana. En l'Ermita de la Sang els han rebut els membres de la Confraria de la Puríssima Sang, entre ells el seu president, Miguel Chordá, qui, junt al clavari i la resta de majorals, van rebre el dilluns un distintiu de mans de Turisme CV per la seua implicació en el programa ‘Crea Turisme-Ruta del Greal’ i la promoció que fan d'esta ruta.​​​

![](/media/1mfjkvxr/90ruta-grial-ermita-sang-1.jpg) 

*   [](http://www.facebook.com/sharer.php?u=https://aytosagunto.es/va/actualitat/national-geographic-visita-sagunt-per-a-realitzar-un-reportatge-sobre-la-ruta-del-greal/ "Facebook")
*   [](http://twitter.com/share?url=https://aytosagunto.es/va/actualitat/national-geographic-visita-sagunt-per-a-realitzar-un-reportatge-sobre-la-ruta-del-greal/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/national-geographic-visita-sagunt-per-a-realitzar-un-reportatge-sobre-la-ruta-del-greal/ "Linked In")
*   [](mailto:?body=https://aytosagunto.es/va/actualitat/national-geographic-visita-sagunt-per-a-realitzar-un-reportatge-sobre-la-ruta-del-greal/)